stanford-oval/wikipedia huggingface dataset:
Ken Dryden

| Ken Dryden |
| --- | --- |
 Ken Dryden vuonna 2008
Henkilötiedot
Syntynyt: 8. elokuuta 1947 (ikä 77) Hamilton, Ontario
Kansalaisuus:   Kanada
Jääkiekkoilija
Pelipaikka:  maalivahti
Pituus:  193 cm
Paino:  94 kg
Pelaajaura
Pääsarjaura:  1970–1979
Seurat:  Montreal Canadiens (NHL)
NHL-varaus:  14. varaus, 1964 Boston Bruins
Hockey Hall of Fame
 1983 
| Stanley Cup  |
| --- | --- | --- |
|  | Montreal Canadiens | 1971  |
|  | Montreal Canadiens | 1973  |
|  | Montreal Canadiens | 1976  |
|  | Montreal Canadiens | 1977  |
|  | Montreal Canadiens | 1978  |
|  | Montreal Canadiens | 1979  |
Kenneth Wayne ”Ken” Dryden (s. 8. elokuuta 1947 Hamilton, Ontario, Kanada) on entinen kanadalainen jääkiekkoilija ja nykyinen poliitikko, lakimies, kirjailija ja liikemies. Jääkiekkoa hän pelasi maalivahtina. Hänet tunnetaan myös perhostyylin keksijänä
Dryden varattiin sijalta 14 Boston Bruinsiin vuonna 1964. Mieluummin kuin pelasi Bostonissa, Dryden kuitenkin suoritti Bachelor of Arts -tutkinnon Cornellin yliopistossa, jonka joukkueessa pelasi valmistumiseensa asti vuonna 1969. Cornellissa Dryden johti joukkueensa Cornell Big Redin vuoden 1967 National Collegiate Athletic Association -mestariksi ja kolmeen ECAC-turnausvoittoon. Häntä pidetään yleisesti kaikkien aikojen yliopistopelaajana.
Bruins luovutti maalivahti Drydenin lopulta Montreal Canadiensille vaihtokaupassa, jossa sai itse kaksi pelaajaa, jotka loppujen lopuksi eivät luoneet minkäänlaista NHL-uraa. Ken Dryden debytoi NHL:ssä kesken kauden 1970–1971. ”Älykkömaalivahdista” tuli lopulta Canadiensin 1970-luvun kuuden  Stanley Cup -voiton takuumies. 
Kaikkiaan uransa aikana Dryden pelasi 397 NHL-ottelua joista voittoon päättyi 258 ja ainoastaan 57 häviöön. Näin suurta eroa voittojen ja häviöiden verrannolla ei kukaan muu NHL-maalivahti ole saavuttanut.
Politiikka

Dryden on tehnyt poliittista uraa jääkiekkouransa jälkeen. Vuonna 2004 hän nousi vaaleissa parlamentin alahuoneeseen. Hänet valittiin myös Paul Martinin johtamaan hallitukseen, jossa hän toimi vuosina 2004–2006 yhteiskunnallisen kehityksen ministerinä. Dryden valittiin jatkamaan parlamentissa vuosien 2006 ja 2008 vaaleissa, mutta vuoden 2011 vaaleissa hän menetti paikkansa.
Saavutuksia

Conn Smythe Trophy 1971 (pudotuspelien arvokkain pelaaja)
Calder Trophy 1972 (kauden tulokas)
NHL:n kakkostähdistössä 1972
Summit Series -sarjassa 1972 Kanadan voittoisan joukkueen maalivahti
NHL:n ykköstähdistössä 1973, 1976, 1977, 1978 ja 1979
Vezina Trophy 1973, 1976 (vähiten maaleja päästänyt maalivahti; jakoi muutetun myöntämisperusteen takia palkinnon joukkuetoverinsa, maalivahti Michel Larocquen kanssa vuosina 1977, 1978 ja 1979)
Challenge Cupissa 1979 NHL:n tähtijoukkueessa
Hockey Hall of Fame -valinta 1983
1998 valittiin sijalle 25 The Hockey News -lehden 100 suurimman kiekkoilijan listalla
Montreal Canadiens jäädyttänyt Drydenin pelinumeron 29
Ken’ichi Furuya

| Ken’ichi Furuya |
| --- | --- |

Henkilötiedot
Syntynyt: 8. marraskuuta 1912 Mantšuria, Kiina
Kuollut: 1. syyskuuta 1988 (75 vuotta)
Kansalaisuus:   Japani
Jääkiekkoilija
Pelipaikka:  hyökkääjä
Seurat:  Japanin maajoukkue
Ken’ichi Furuya (jap. 古屋 健一, Furuya Ken’ichi, 8. marraskuuta 1912 Mantšuria, Kiina – 1. syyskuuta 1988) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa 2 ottelua.
Ken Downing

| Ken Downing |
| --- | --- |

Henkilötiedot
Kansalaisuus:   brittiläinen
Formula 1 -ura
Aktiivivuodet:  1952
Talli(t):  Connaught
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1952
Viimeinen kilpailu:  Hollannin Grand Prix 1952
Kenneth Henry Downing (5. joulukuuta 1917 Chesterton, Staffordshire – 3. toukokuuta 2004 Monte Carlo) oli brittiläinen F1-kuljettaja. Hän osallistui kahteen F1-osakilpailuun kaudella 1952. Hän oli yhdeksäs Britannian GP:ssä ja keskeytti Hollannin GP:ssä. Hän osallistui myös moniin MM-sarjaan kuulumattomiin kilpailuihin voittaen vuonna 1952 Goodwoodissa järjestetyn Madgwick Cup -osakilpailun.
Formula 1 -tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1952 | Connaught Engineering | Connaught Type A | Lea-Francis | SUI | 500 | BEL | FRA | GBR 9 | GER | NED Kesk. | ITA | - | 0 |
Muuta

Downingin Ann-tytär meni naimisiin Patrick McNallyn kanssa, joka toimi journalistina sekä työskenteli Bernie Ecclestonen hallinnoiman Formula 1:sten Allsport Management -yrityksen kaupallisella osastolla.
Kercado

| Kercado> Cairn de Kercado |
| --- | --- |

Sijainti
 Kercado
Koordinaatit:  47°35′44″N, 3°3′15″W
Valtio:   Ranska
Paikkakunta:  Carnac
Historia
Tyyppi:  Käytävähauta
Aiheesta muualla
   Commonsissa 
Infobox OKNimi-testi OK: 
Kercadon haudan sisäänkäynti ulkopuolelta. Kummun päällä näkyy menhir eli pystykivi.
Kercadon hautakummun pohjapiirustus jossa näkyy sisään kammioon vievä käytävä.
Kercadossa Ranskassa Morbihanissa Bretagnessa on hyvin vanha käytävähauta ja dolmen (ransk. Cairn de Kercado). Se on yksi Ranskan vanhimmista megaliittihaudoista. Paikka sijaitsee noin kilometrin Carnacista etelään hyvin lähellä rannikkoa. Kumpuhaudan läpimitta on noin 30–40 metriä, kivet ovat noin puoli metriä korkeita ja harvoin välein.
Kercadon dolmen on joko kumpuhaudan sisäänkäynti tai kammio. Kercadossa on myös kivikehä ja iso menhir eli pystykivi.
Samanlaisia rakenteita ovat seuraavat:
Mané-Kerioned, Mont d’Arzon ja Locmariaquer.
Aiheesta muualla

Wikimedia Commonsissa on kuvia tai muita tiedostoja aiheesta .
Carnac: Le Cairn de Kercado (ranskaksi)
ArcheoTrotter.com: Tumulus de Kercado (Arkistoitu – Internet Archive) (ranskaksi)
Keskimolukkilaiset kielet

Keskimolukkilaiset kielet on malaijilais-polynesialaisten kielten alaryhmä, johon kuuluu noin 50 Molukkien saaristossa Indonesiassa puhuttua kieltä. Ryhmän puhujamäärältään suurimmat kielet ovat buru, geser-gorom ja sula.
Ken’ichirō Fumita

| Ken’ichirō Fumita> 文田 健一郎.Henkilötiedot |
| --- | --- |
Koko nimi:  Ken’ichirō Fumita
Syntynyt: 18. joulukuuta 1995 Yamanashi
Kansalaisuus:   Japani
Uran tiedot
Pituus:  168 cm
Paino:  64 kg
Laji:  Kreikkalais-roomalainen paini Vapaapaini
| Mitalit> Maa:   Japani.Miesten kreikkalais-roomalainen paini. Olympialaiset  | Mitalit> Maa:   Japani.Miesten kreikkalais-roomalainen paini. Olympialaiset  | Mitalit> Maa:   Japani.Miesten kreikkalais-roomalainen paini. Olympialaiset  | Maa:   Japani> Miesten kreikkalais-roomalainen paini. |
| --- | --- | --- | --- |
|  Kultaa | Pariisi 2024 | 60 kg |  |
|  Hopeaa | Tokio 2020 | 60 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2017 | 59 kg |  |
|  Kultaa | Nur-Sultan 2019 | 60 kg |  |
|  Hopeaa | Belgrad 2023 | 60 kg |  |
|  Pronssia | Belgrad 2022 | 60 kg |  |
| AM-kilpailut  | AM-kilpailut  | AM-kilpailut  |  |
|  Kultaa | New Delhi 2017 | 59 kg |  |
|  Kultaa | New Delhi 2020 | 60 kg |  |
|  Pronssia | Xi’an 2019 | 60 kg |  |
Ken’ichirō Fumita (jap. 文田 健一郎, Fumita Ken’ichirō, s. 18. joulukuuta 1995 Yamanashi) on japanilainen kreikkalais-roomalainen painija, maailmanmestari ja olympiavoittaja.
Ensimmäisen maailmanmestaruuden Fumita saavutti Pariisissa 2017 59 kg sarjassa. Hän voitti myös kaksi vuotta myöhemmin Nur-Sultanin MM-kilpailuissa 60 kg sarjan. Näistä jälkimmäinen varmisti myös Fumitalle paikan Tokion olympialaisiin. Olympialaisissa Fumita sai 60 kg:n sarjassa hopeaa hävittyään loppuottelussa Luis Ortalle. Hän saavutti Belgradissa MM-pronssia 2022 ja MM-hopeaa 2023. Hänellä on myös Aasian-mestaruus 59 kg sarjasta vuodelta 2017 ja 60 kg:n sarjasta vuodelta 2020 sekä pronssi 60-kiloisista 2019.
Fumita voitti olympiakultaa Pariisissa 2024 kukistettuaan loppuottelussa Kiinan Cao Liguon 4–1. Hän oli Japanin ensimmäinen kreikkalais-roomalaisen painin olympiavoittaja sitten Atsuji Miyaharan, joka sai kultaa Los Angelesissa 1984. Fumita oli aiemmin tunnettu aggressiivisena heittäjänä, mutta Tokion finaalitappion jälkeen hän pyrki parantamaan myös puolustustaan, minkä ansiosta hän onnistui nousemaan voittajaksi Pariisissa.
Fumita voitti alle 23-vuotiaiden maailmanmestaruuden 60 kg:n painoluokassa 2018. Hän sai kadettien (eli 17-vuotiaiden) MM-kilpailuissa pronssia 50-kiloisissa 2011 ja saman ikäluokan Aasian-mestaruuskilpailuissa hopeaa 46-kiloisissa 2010.
Kerem Gönlüm

| Kerem Gönlüm |
| --- | --- |
 Gönlüm vuonna 2014.
Henkilötiedot
Koko nimi:  Kerem Gönlüm
Syntynyt: 22. marraskuuta 1977 (ikä 46)
Kansalaisuus:   Turkki
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  115 kg
Pelaajaura
Seurajoukkueet
1998–1999 1999–2005 2005–2014 2014–2015 2015–2016 2016–:  TED Ankara Kolejliler Ülker GSK Anadolu Efes SK Galatasaray SK Karşıyaka Basket Sakarya BB
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.MM-kilpailut  | Mitalit> Maa:   Turkki.Miesten koripallo.MM-kilpailut  | Mitalit> Maa:   Turkki.Miesten koripallo.MM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2010 |  |  |
Kerem Gönlüm (s. 22. marraskuuta 1977) on turkkilainen koripalloilija.
Isona laitahyökkääjänä tai sentterinä pelaava Gönlüm on edustanut koko uransa ajan kotimaansa seurajoukkueita ja pelannut niissä muun muassa Euroliigaa. Hän voitti Turkin mestaruuden vuosina 2001 ja 2007, Turkin cup-mestaruuden vuosina 2003, 2004, 2005, 2006, 2007 ja 2009 ja Turkin supercup-mestaruuden vuonna 2001. Hän pelasi useasti Turkin pääsarjan tähdistöottelussa. Gönlüm on pelannut myös Turkin miesten maajoukkueessa useissa MM- ja EM-kilpailuissa. Vuonna 2010 hän saavutti kotikisoissa Turkin mukana MM-hopeaa.
Aiheesta muualla

Kuvia tai muita tiedostoja aiheesta Kerem Gönlüm Wikimedia Commonsissa
Profiili FIBA (englanniksi)
Turkin joukkue – Koripallon MM-kilpailut 2010
4 Akyol |
5 Güler |
6 Ermiş |
7 Onan |
8 İlyasova |
9 Erden |
10 Tunçeri |
11 Savaş |
12 Gönlüm |
13 Arslan |
14 Aşık |
15 Türkoğlu |
Valmentaja Tanjević
Keskimmäinen pakaralihas

Keskimmäinen pakaralihas ja iso pakaralihas
Keskimmäinen pakaralihas (lat. musculus gluteus medius) kuuluu pakaralihaksiin eli ihmisellä sijaitsee jalassa ja eläimillä takaraajassa. Eläimillä vastaavat lihakset ovat pinnallinen pakaralihas ja syvä pakaralihas. Keskimmäinen pakaralihas lähtee lonkkaluun suoliluusta ja päättyy reisiluuhun. Lihas osallistuu lonkkanivelen ojentamiseen ja takaraajan loitontamiseen.
Karagandan alue

| Karagandan alue Қарағанды облысы Карагандинская область |
| --- | --- |
 Näkymä Qarqaralın kansallispuistoon
 Vaakuna
 Alueen sijainti Kazakstanissa
 Koordinaatit: 48°00′N, 71°00′E 
Valtio:  Kazakstan
Piiritasoisia kaupunkeja:  7
Piirejä:  9
Hallinto:  
 – hallinnollinen keskus:  Karaganda
Pinta-ala:  428 000 km²
Väkiluku (2016):  1 385 037
 – väestötiheys:  3,2 as./km²
Aikavyöhyke:  UTC+5
Lyhenteet:  
 – ISO 3166:  KZ-KAR
 
Karagandan alueen internetsivut
Karagandan alue (kaz. Қарағанды облысы, Qarağandı oblısı, ven. Карагандинская область, Karagandinskaja oblast) on hallinnollinen alue Kazakstanin keskiosassa. Siellä on arviolta 1 385 037 asukasta (vuonna 2016) ja sen pinta-ala on 428 000 neliökilometriä. Alueen pääkaupunkina toimii Karaganda.
Maantiede

Idässä alue rajoittuu Balhašjärveen, jonka tilasta ollaan huolestuneita, sillä se kutistuu Araljärven tapaan veden liikakäytön vuoksi.
Historia

Alue muodostettiin 10. maaliskuuta 1932 päähallintopaikkanaan Petropavlovsk. 29. heinäkuuta 1936 siitä lohkaistiin Pohjois-Kazakstanin alue, jossa oli 25 piiriä. 3. elokuuta 1936 alkaen päähallintopaikaksi muutettiin Karaganda. Vuonna 1973 Karagandan alueesta lohkaistiin eteläosa ja muodostettiin Džezkazganskin alue, joka nykyisin vuoden 1997 rajoin yhdistettiin jälleen Karagandan alueeseen. Neuvostoaikoina Karakandan alueella toimi gulag-pakkotyöleiri, jonne päätyi myös suomalaisia sotavankeja.
Väestö

Alue on historiansa takia eräs Kazakstanin etnisesti monimuotoisimpia. Koko alueen väestöstä kazakkeja on 43 prosenttia. Venäläiset ovat toiseksi suurin ryhmä. Ennen Kazakstanin itsenäistymistä saksalaiset olivat huomattavan suuri ryhmä, mutta nämä siirtyivät sittemmin suurin joukoin paluumuuttajiksi Saksaan. Alueen pääkaupungissa Karagandassa kazakkien osuus väestöstä on noin kolmannes, joista vain puolen arvioidaan osaavan puhua kazakin kieltä. Jezqazğan puolestaan on kazakkienemmistöinen 55 prosentin osuudella.[lähde? ] Muita alueen kaupunkeja ovat Karagandan lähellä sijaitseva Temirtaw, Balhašjärven rannalla sijaitseva Balhaš sekä Jezqazganin vieressä sijaitseva Sätbajev.
| Karagandan alueen väestönkehitys 2003–2013 |
| --- | --- | --- | --- | --- |
| Vuosi |  |  | Asukkaita |  |
| 2003 | 2003 |    | 1 333 656 | 1 333 656 |
| 2004 | 2004 |    | 1 330 927 | 1 330 927 |
| 2005 | 2005 |    | 1 331 702 | 1 331 702 |
| 2006 | 2006 |    | 1 334 438 | 1 334 438 |
| 2007 | 2007 |    | 1 339 368 | 1 339 368 |
| 2008 | 2008 |    | 1 342 081 | 1 342 081 |
| 2009 | 2009 |    | 1 341 202 | 1 341 202 |
| 2010 | 2010 |    | 1 346 938 | 1 346 938 |
| 2011 | 2011 |    | 1 352 302 | 1 352 302 |
| 2012 | 2012 |    | 1 358 064 | 1 358 064 |
| 2013 | 2013 |    | 1 363 264 | 1 363 264 |
[lähde? ]
Aiheesta muualla

Kuvia tai muita tiedostoja aiheesta Karagandan alue Wikimedia Commonsissa
Alueen internetsivut
Kazakstanin alueellinen jako
| --- | --- |
Alueet:   Almaty  Aqmola  Aqtöbe  Atıraw  Etelä-Kazakstan  Itä-Kazakstan  Jambıl  Karaganda  Länsi-Kazakstan  Mañğıstaw  Pavlodar  Pohjois-Kazakstan  Qızılorda  Qostanay 
Kaupungit:   Almaty  Astana (pääkaupunki)  Baikonur
Kim Hye-ri (näyttelijä)

| Kim Hye-ri> 김혜리.Henkilötiedot |
| --- | --- |
Syntynyt: 23. joulukuuta 1969 (ikä 54)
Aiheesta muualla
IMDb
Kim Hye-ri (kor. 김혜리, s. 23. joulukuuta 1969) on eteläkorealainen näyttelijä. Hän osallistui Miss Korea -kilpailuun vuonna 1988.
Hän on tunnettu muun muassa elokuvasta Cheonnyeon ho (Legend of the Evil Lake, 2003). Elokuvien lisäksi hän on näytellyt useissa draamasarjoissa.
Aiheesta muualla

Kim Hye-ri (näyttelijä) Internet Movie Databasessa. (englanniksi)
MyDramaList (englanniksi)
Kim Hwa-sun

| Kim Hwa-sun> 김화순.Henkilötiedot |
| --- | --- |
Koko nimi:  Kim Hwa-sun
Syntynyt: 12. huhtikuuta 1962 (ikä 62)
Kansalaisuus:   Etelä-Korea
Koripalloilija
Pituus:  178 cm
Paino:  65 kg
Maajoukkueet
:   Etelä-Korea
Aiheesta muualla
FIBA
| Mitalit> Maa:   Etelä-Korea.Naisten koripallo. Olympialaiset  | Mitalit> Maa:   Etelä-Korea.Naisten koripallo. Olympialaiset  | Mitalit> Maa:   Etelä-Korea.Naisten koripallo. Olympialaiset  | Maa:   Etelä-Korea> Naisten koripallo. |
| --- | --- | --- | --- |
|  Hopeaa | Los Angeles 1984 |  |  |
Kim Hwa-sun (kor. 김화순, s. 12. huhtikuuta 1962) on eteläkorealainen kilpauransa päättänyt koripalloilija ja olympiamitalisti.
Kim saavutti Etelä-Korean naisten maajoukkueessa olympiahopeaa Los Angelesissa 1984. Hän kuului maajoukkueen kokoonpanoon myös Soulin kesäolympialaisissa 1988, Kolumbian MM-kilpailuissa 1983 ja Neuvostoliiton MM-kilpailuissa 1986. Aasian kisoista Kim saavutti hopeaa vuosina 1982 ja 1986.
Aiheesta muualla

Kim Hwa-sun Kansainvälinen olympiakomitea. (englanniksi)
Profiili FIBA Archive (englanniksi)
Profiili FIBA Archive (englanniksi)
Etelä-Korean joukkue – Kesäolympialaiset 1984
4 Choi A. ·
5 Park Y. ·
6 Kim E. ·
7 Lee H. ·
8 Choi G. ·
9 Lee M. ·
10 Mun ·
11 Kim H. ·
12 Jeong ·
13 Kim Y. ·
14 Seong ·
15 Park C. ·
Valmentaja Sin
Kauniaisten jäähalli

Kauniaisten jäähalli on Kauniaisissa oleva jäähalli, jota GrIFK Hockey ja Kauniaisten taitoluisteluklubi käyttää kotihallina. Hallin sallittu yleisömäärä on noin 700 henkilöä. [lähde? ] Hallin vieressä sijaitsee loppuvuodesta 2017 avattu Volkswagen-jalkapallohalli. [lähde? ]
Aiheesta muualla

Jäähallin tiedot Kauniaisten kotisivuilla
Kefiiri

Kefiirinsiementä
Kefiiri on alun perin Kaukasukselta ja Tiibetistä kotoisin oleva maitojuoma. Se valmistetaan lisäämällä lehmän- tai vuohenmaitoon kefiirinsiementä aikaisemmasta kefiirierästä ja antamalla juoman käydä.
Suomessa kefiiriä valmistaa ja markkinoi Valio. Jotkut yksityiset henkilöt jakavat myös Suomessa ja muissa maissa omaa kefiirinsiementään uusille kasvattajille.
Kefiirin valmistaminen

Kefiirinsiemen on sienimäistä, kukkakaalia muistuttavaa kasvustoa, joka sisältää bakteereita ja hiivoja. Usein käytettyjä ovat Lactobacillus acidophilus ja Saccharomyces kefir, mutta hiivojen ja bakteerien yhdistelmä vaihtelee viljelmästä toiseen. Siemen pannaan tölkkiin, joka täytetään maidolla – ei kuitenkaan aivan täyteen, mikäli kansi on tiivis, sillä käymisprosessissa vapautuu hiilidioksidia. Kefiirierän annetaan hautua huoneenlämpötilassa vuorokauden verran tai kauemmin, jolloin se joutuu käymistilaan. Näin saatu juoma on hapanta ja hiukan alkoholipitoista (0–2 %). Paksuus on jogurtin luokkaa, mutta sitä voidaan vaihdella valmistusaikaa, lämpötilaa ja siemenen määrää muuttamalla.
Raemaisen kefiirinsiemenen voi helposti erottaa valmiin juoman pinnalta uutta viljelmää varten. Jotkut suosittelevat, että siemen pitäisi pestä vedellä valmistuserien välissä, toiset eivät. Siemen kasvaa käyttökerrasta toiseen, joten lopulta viljelmän voi jakaa kahteen osaan. Sitä voi säilyttää jonkin aikaa jääkaapissa, mikäli haluaa pitää taukoa kefiirin valmistamisesta.
Kefiiristä on useita muunnelmia, joissa maidon sijaan bakteerien kasvualustana käytetään jotakin muuta nestettä. Vesikefiiri valmistetaan veteen, johon kefiirinsiementen lisäksi lisätään hiukan sokeria, kuivahedelmiä, kuten viikunoita, sekä sitruunaa tai sitruunamehua, joka estää haitallisten bakteerien pesiytymisen kefiirierään.
Terveysvaikutukset

Kefiiriä on käytetty muun muassa tuberkuloosin hoitoon, ja sen väitetään hoitavan lukuisia sairauksia, pidentävän elinikää ja olevan hyväksi ruoansulatukselle. Euroopan elintarviketurvallisuusviraston mukaan ei ole kuitenkaan  olemassa niin vahvaa tieteellistä näyttöä, että kefiiriä tai muita hapanmaitovalmisteita voisi pitää terveyttä edistävinä elintarvikkeina.
Eräästä 2000-luvun puolivälissä julkaistusta hiiritutkimuksesta on saatu viitteitä siitä, että maidosta tai soijajuomasta valmistettu kefiiri olisi terveellisempää kuin maito tai soijajuoma, sillä kefiirillä ruokittujen hiirten verestä löytyi vähemmän allergisia reaktioita välittävää immunoglobuliini G1:tä kuin maidolla tai soijajoumalla ruokittujen hiirten verestä. Kefiirillä ruokittujen hiirten veressä oli jopa kolme kertaa vähemmän pikkulasten muna-allergiaan liitettyä ovalbumiiniproteiiniin reagoivaa IgE:tä. Kefiirillä ruokittujen hiirten ulosteista löytyi lisäksi jonkin verran vähemmän haitallista Clostridium perfringens -bakteeria. Tulos saattaa viitata siihen, että kefiiri vähentää muna-allergiaa ja suoliston Clostridium perfringens -bakteereja taikka siihen, että maito lisää muna-allergiaa ja suoliston Clostridium perfringens -bakteereja.
Historia

Kefiiriä on valmistettu tuhansia vuosia Kaukasuksella lehmän- ja vuohennahkaisissa säkeissä. Uutta maitoa lisättiin viljelmään sitä mukaa, kun valmista kefiiriä juotiin. Legendan mukaan kefiirinsiemen oli profeetta Muhammadin lahja seudun asukkaille. Paikalliset vartioivat juomaa mustasukkaisesti, jotta se ei menettäisi parantavaa voimaansa. Marco Polo tutustui vastaavanlaiseen maitojuomaan matkoillaan.
Tarina kertoo edelleen, että 1900-luvun alussa venäläiset lääkärit halusivat käsiinsä kefiirinsiemeniä potilaitaan varten. Matkaan lähetettiin kaksi juustotehtailijaa: Blandovin veljekset. Siemenen viekoittelussa syöttinä käytettiin kaunista venäläisnaista Irina Saharovaa, jonka tehtävänä oli hurmata paikallinen ruhtinas. Suostuttelu ei kuitenkaan tuntunut tuottavan tulosta, joten seurue lähti pettyneenä kotimatkalle. Irinaan mieltynyt ruhtinas lähetti miehensä ryöstämään Irinan itselleen morsiameksi. Tämä kuitenkin pelastettiin naimakaupalta, ja tsaari määräsi ruhtinaan antamaan Irinalle korvaukseksi kefiirinsiemeniä. Näin kefiiri saapui Venäjälle, jossa sitä alettiin valmistaa teollisesti. Vielä nykyäänkin kefiiri on suosituinta Venäjällä ja Itä-Euroopassa sekä kaakkoisessa Aasiassa.
Aiheesta muualla

Wikimedia Commonsissa on kuvia tai muita tiedostoja aiheesta .
Kefir.net – kefiirisivusto (englanniksi)
Kefir.biz Kefir Yoghurt for Life (englanniksi)
Fermented Foods: Kefir (Arkistoitu – Internet Archive) National Center for Home Food Preservation. (englanniksi)
Kefir – Your Kefir Source Blog (englanniksi)
Kefir Grains - The Walking Encyclopedia (englanniksi)
Food Component Database (FooDB): Kefir (englanniksi)
Kiinan kommunistisen puolueen pääsihteeri

| Kiinan kommunistisen puolueen pääsihteeri |
| --- | --- |
 中国共产党中央委员会总书记
 
 
 Nykyinen Xi Jinping 15. marraskuuta 2012 lähtien
Virka-asunto:  Zhongnanhai
Nimittäjä:  Kiinan kommunistisen puolueen keskuskomitea
Kauden pituus:  5 vuotta
Perustettu:  23. heinäkuuta 1921
Ensimmäinen:  Chen Duxiu
Kiinan kommunistisen puolueen pääsihteeri (yksink.: 中国共产党中央委员会总书记; perint.: 中國共產黨中央委員會總書記; pinyin: Zhōngguó Gòngchǎndǎng Zhōngyāng Wěiyuánhuì Zǒngshūjì) on korkein arvo Kiinan kommunistisessa puolueessa. Pääsihteeri on politbyroon ja sen seitsenjäsenisen pysyvän komitean jäsen.
Nykyisenä pääsihteerinä toimii Xi jinping, joka aloitti virassa 15. marraskuuta 2012. Huolimatta siitä, että Kiinassa on presidentin virka, todellista valtaa käyttää puolueen pääsihteeri. Nykyinen pääsihteeri Xi Jinping toimii samanaikaisesti myös presidenttinä.
1980-luvulta alkaen on tullut tavaksi, että puolueen pääsihteeri pitää hallussaan myös puolueen keskussotilaskomission puheenjohtajuutta ja presidentin virkanimeä.
Kauniaisten keskuskenttä

| Kauniaisten keskuskenttä |
| --- | --- |

Rakennuksen tiedot
Sijainti:  Bembölentie 9, 02700 Kauniainen
Koordinaatit:  60°12′59″N, 24°42′28″E
Omistaja:  Kauniaisten kaupunki
Kenttä:  Tekonurmi
Käyttäjät
 GrIFK 
Katsojakapasiteetti
 Pääkatsomo: 500 
Kentän mitat
 105 x 65 metriä 
Lisää rakennusartikkeleitaArkkitehtuurin teemasivulla
Kauniaisten keskuskenttä on Kauniaisissa sijaitseva yleisurheilu- ja jalkapallostadion. Stadion toimii Kakkosessa pelaavan GrIFK:n kotikenttänä. Stadionin pääkatsomon kapasiteetti on 500 katsojaa.
Ominaisuudet

Kauniaisten keskuskentällä oli alun perin luonnonnurmi, joka vaihdettiin tekonurmeksi vuonna 2014.
Aikaisemmin, 1970–1980-lukujen taitteessa juoksuratojen päällysteenä oli kumiasfaltti ja talvisin ne jäädytettiin kuntoluistelua varten. Juoksuratojen nykyinen Tartan-pinnoite on asennettu vuonna 1996. Kentän nurmi on perustettu niin sanottuun hiekkamonttuun ja sen keskialue on täytetty vettäläpäisevälle savipitoisella multamaalla (noin 50 cm). Kentälle asennettiin automaattinen kastelujärjestelmä vuonna 2001.
Ketos

Ketos (m.kreik. Κῆτος, Kētos) tai Cetus (lat.) voi viitata seuraaviin:
Ketos, merihirviö kreikkalaisessa mytologiassa
Cetus, suomalainen uimaseura
Valaskala (Cetus), tähdistö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ketos”, voi hakea sivunnimihaulla, laajalla sivunnimihaulla tai tekstihaulla.
Ketopyyjuoksija

| Ketopyyjuoksija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  tanki
Kaksiosainen nimi
 Turnix tanki  Blyth, 1843 
Katso myös
   Ketopyyjuoksija Wikispeciesissä   Ketopyyjuoksija Commonsissa 
Infobox OKNimi-testi OKIUCN-testi OK: 
Ketopyyjuoksija (Turnix tanki) on pyyjuoksijoiden sukuun kuuluva viiriäistä muistuttava lintu. Sen esiintymisalue ulottuu Intian niemimaalta, Nikobaareilta ja Andamaaneilta (nimialalaji tanki) Myanmariin, Indokiinaan, Kiinan eteläosiin, sekä Korean niemimaalle ja Venäjän Kaukoidän kaakkoiskolkkaan (alalaji blanfordii). Edward Blyth kuvaili lajin holotyypin Bengalista vuonna 1843.